Vrei să știi cum să cureți corect merele de pesticide? Dacă până acum spălai coaja acestora doar cu apă, află că acest lucru nu are chiar efectul dorit. Mai exact, curățarea nu e chiar atât de eficientă.
Merele sunt unele dintre cele mai sănătoase fructe. Se pot cumpăra din mai toate magazinele și de asemenea sunt și destul de ieftine. Totodată, în România pot fi găsite chiar și pe marginea drumului.
Fructele și legumele vândute în supermarketuri însă, cel mai probabil au și pesticide. Acestea sunt cultivate în numeroase moduri și de asemenea, până ajung la consumator, sunt atinse de o mulțime de ori.
Cum să cureți corect merele de pesticide astfel încât să fii sigur că te bucuri de un fruct sănătos și curat? Cercetătorii de la Universitatea din Massachusetts, Amherst, spun că apa nu este suficientă.
Aceștia au efectuat un studiu amplu în urma căruia s-a aflat că apa simplă nu poate îndepărta în totalitate pesticidele. De cealaltă parte, o altă soluție banală poate face acest lucru, fără a afecta gustul sau beneficiile mărului.
Este vorba despre o soluție care are la bază bicarbonat de sodiu. Astfel, înainte de a consuma merele, înmoaie-le într-o soluție cu apă și bicarbonat de sodiu. Conform specialiștilor, în doar două minute, acest amestec a eliminat o cantitate mai mare de pesticide decât apa simplă.
Cercetătorii țin însă să precizeze faptul că în unele cazuri mai rele, pesticidele pot ajunge în fructe. Chiar și așa, este bine să folosești această metodă, iar în funcție de caz să lași merele mai mult la înmuiat.
Mai exact, 15 minute petrecute în acest amestec sunt suficiente pentru o curățare intensă. Iar cine vrea să aștepte mai mult o poate face. Bicarbonatul nu va afecta nici textura mărului și nici gustul.
Acum că ai aflat cum să cureți corect merele de pesticide, te poți baza pe acest truc de fiecare dată. Specialiștii țin însă să sublinieze faptul că dacă vorbim despre merele din grădină, naturale, nu este nevoie de așa ceva.